b"\n_START_ARTICLE_\nBlaveta alpina\n_START_SECTION_\nDistribuci\xc3\xb3\n_START_PARAGRAPH_\nA Europa es troba per les cadenes muntanyoses dels Pirineus, Alps, Mass\xc3\xads Central, Apenins i Balcans, normalment per sobre dels 1800 metres d'altitud. Tamb\xc3\xa9 s'est\xc3\xa9n per Turquia i nord-oest i centre d'\xc3\x80sia.\n_START_SECTION_\nH\xc3\xa0bitat\n_START_PARAGRAPH_\nSobre terreny calcari, en pendents d'herba baixa i florides. L'eruga s'alimenta d'Oxytropis balleri, Oxytropis campestris i Oxytropis pyrenaica.\n_START_SECTION_\nPer\xc3\xadode de vol\n_START_PARAGRAPH_\nVola en una generaci\xc3\xb3 a l'any entre juliol i setembre, depenent de la localitat i l'altitud. Hiberna com a larva jove.\n_START_SECTION_\nComportament\n_START_PARAGRAPH_\nErugues ateses per formigues tals com Myrmica gallienii o Formica lemani. Els mascles se solen agrupar en grans concentracions sobre terra humida."